Diari Oficial de la Generalitat Valenciana


Sumari del DOGV 7611, del 09-09-2015 (2015/7383)

ORDRE 2/2015, de 3 de setembre, de la Conselleria d'Economia Sostenible, Sectors Productius, Comerç i Treball, per la qual es designen les entitats i organitzacions que integren l'Observatori del Comerç Valencià.
--------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2015/09/03/2/dof/vci/html**

### Dades del document

Número de DOGV
:   7611

Data del DOGV
:   09-09-2015

Secció del DOGV
:   I. DISPOSICIONS GENERALS

Número del document
:   2015/7383


Data del document
:   03-09-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * distribució comercial
    * associació
    * distribuïdor comercial
    * intermediari comercial
    * legislació
    * reglament intern

ORDRE 2/2015, de 3 de setembre, de la Conselleria d'Economia Sostenible, Sectors Productius, Comerç i Treball, per la qual es designen les entitats i organitzacions que integren l'Observatori del Comerç Valencià. [2015/7383]  
La Llei 11/2000, de 28 de desembre, de mesures fiscals, de gestió administrativa i financera de la Generalitat Valenciana, va crear l'Observatori del Comerç Valencià, com a òrgan col·legiat consultiu i assessor en matèria de comerç, adscrit a la conselleria competent en matèria de comerç.  
Així mateix, la Llei 3/2011, de 23 de març, de la Generalitat, de Comerç de la Comunitat Valenciana, en el capítol III, participació ciutadana, en l'article 88, dicta que la Generalitat disposarà els mitjans i sistemes necessaris per a facilitar la participació dels ciutadans en l'acció pública, a través dels seus respectius grups d'interés, en tots aquells assumptes que afecten l'activitat comercial, i és a través de l'article 89 quan establix que l'Observatori del Comerç Valencià és un òrgan col·legiat, consultiu i assessor en matèria de comerç, adscrit a la conselleria competent en matèria de comerç.  
  
Este article també establix que el règim d'organització i funcionament, així com la determinació de la seua composició, estarà establit reglamentàriament.  
Atenent a esta circumstància, i atés que l'Observatori, en l'exercici de les seues funcions , actua com a òrgan d'informació, consulta i assessorament en matèria de comerç i de l'activitat comercial i tenint en compte que han transcorregut prop de 15 anys des que es va designar a les entitats integrants i a causa, sobretot, dels canvis succeïts durant este període en les entitats i organitzacions representatives del sector comercial, i atenent als criteris de territorialitat i representativitat establits en la norma és pel que es fa imprescindible renovar la composició de l'Observatori del Comerç Valencià.  
  
D'acord amb el que exposa i en virtut de les facultats que em conferix l'epígraf e de l'article 28 de la Llei 5/1983, de 30 de desembre, del Consell,  
  
  
ORDENE  
  
Article 1  
Les persones que ocuparan les vocalies del Ple de l'Observatori del Comerç Valencià, en representació de comerciants, sindicats i consumidors seran anomenats pel titular de la conselleria competent en matèria de comerç, a proposta de les següents entitats i organitzacions:  
  
a) Per les organitzacions provincials de xicotetes i mitjanes empreses del sector comerç, que aglutinen un nombre més gran de PIME comercials:  
- Dos vocals a proposta de la Confederació Empresarial Valenciana (CEV).  
- Dos vocals a proposta de Unió Gremial, Federació de Gremis i Associacions del Comerç València ( UG).  
- Un/a vocal a proposta de la Confederació de la Xicoteta i Mitjana Empresa de la Província Alacant ( CEPYME-ALICANTE).  
- Un/a vocal a proposta de la Federació Alacantina de Comerç ( FACPYME).  
- Un/a vocal a proposta de la Confederació d'Empresaris de Castelló (CEC).  
- Un/a vocal a proposta de COVACO CASTELLÓ, Federació Comerç i Autònoms Província de Castelló.  
b) Per l'associació d'àmbit autonòmic més representativa que agrupe a les empreses de supermercats de la Comunitat Valenciana:  
- Tres vocals a proposta de l'Associació de Supermercats de la Comunitat Valenciana ( ASUCOVA).  
c) Per l'associació d'àmbit autonòmic més representativa que agrupe a les empreses de gran distribució comercial de la Comunitat Valenciana:  
- Tres vocals a proposta de la Confederació d'Organitzacions Empresarials de la Comunitat Valenciana (CIERVAL).  
d) Per les associacions d'àmbit autonòmic més representatives que agrupen als mercats detallistes de la Comunitat Valenciana.  
- Dos vocals de distintes províncies a proposta de la Federació Valenciana de Comerciants en Mercats ( FECOM).  
e) Per les organitzacions autonòmiques més representatives de comerç que acullen a les distintes branques d'activitat que configuren el sector:  
- Un/a vocal a proposta de la Confederació de Comerciants i Autònoms de la Comunitat Valenciana ( COVACO).  
- Un/a vocal a proposta de l'Associació Confederació d'Empresaris del Comerç Valencià ( CECOVAL).  
f) Per les organitzacions sindicals més representatives de l'àmbit comercial de la Comunitat Valenciana:  
- Un/a vocal a proposta de la Federació Estatal de Servicis per a la Mobilitat i el Consum de UGT del País València.  
- Un/a vocal a proposta de la Federació de Servicis de CCOO del País València.  
- Un/a vocal a proposta de FETICO (Federació de Treballadors Independents de Comerç).  
g) Per les federacions de consumidors i usuaris més representatives a la Comunitat Valenciana:  
 - Un/a vocal a proposta de la Unió de Consumidors de la Comunitat Valenciana ( UCE).  
- Un/a vocal a proposta de la Federació d'Associacions de Consumidors i Usuaris de la Comunitat Autònoma Valenciana (FACUCOVA).  
  
- Un/a vocal a proposta de la Federació d'Ames de Casa i Consumidors de la Comunitat Valenciana.  
  
Article 2  
Les propostes deuran, en tot cas, complir amb els requisits establits per la present ordre i la resta de disposicions aplicables, així com per les normes específiques reguladores del funcionament de l'entitat proponent.  
  
Article 3  
Les propostes hauran de tindre entrada en el Registre de la Conselleria, en el termini de 15 dies des de l'entrada en vigor de la present ordre.  
  
Article 4  
El nomenament de les i dels vocals del Ple de l'Observatori del Comerç Valencià es produirà per mitjà d'una resolució del conseller d'Economia Sostenible, Sectors Productius, Comerç i Treball.  
  
  
DISPOSICIÓ FINAL  
  
Esta ordre entrarà en vigor l'endemà de ser publicada en el Diari Oficial de la Comunitat Valenciana.  
  
València, 3 de setembre de 2015  
  
El conseller d'Economia Sostenible,  
Sectors Productius, Comerç i Treball,  
Rafael Climent González


Còpia Permalink ELI